Dregen

**Dregen** (oikealta nimeltään **Andreas Tyrone Svensson**) (s. 12. kesäkuuta 1973 Nässjö, Ruotsi) on ruotsalainen kitaristi. Hänet tunnetaan parhaiten yhtyeestä Backyard Babies, jossa hän on soittanut vuodesta 1987 lähtien. Dregen soitti myös The Hellacopters -yhtyeessä vuosina 1994–1998. Dregen liittyi kesäkuussa 2011 Michael Monroen yhtyeeseen. Vuonna 2013 Dregen julkaisi ensimmäisen sooloalbuminsa.

## Ura
Dregen, oikealta nimeltään Andreas Tyrone Svensson perusti yhdessä lapsuudenystäviensä Nicke Borgin, Peder Carlssonin ja Johan Blomquistin kanssa Backyard Babies -yhtyeen ja muutti Nässjöstä Tukholmaan. Vuonna 1994 ilmestyi yhtyeen ensialbumi *Diesel & Power*. 

Samoihin aikoihin Dregen tapasi laulaja-kitaristi Nicke Anderssonin, joka soitti tuolloin rumpuja ruotsalaisessa death metal -yhtyeessä Entombed. Kävi ilmi, että heillä oli paljon yhteistä, ja tästä ystävyydestä syntyi The Hellacopters.

The Hellacopters nousi suureen suosioon vuonna 1996 debyyttialbumillaan *Supershitty to the Max!*, joka voitti Ruotsin Grammis-palkinnon. Sitä seurasi vuonna 1997 *Payin’ the Dues*, ja yhtye pääsi kiertämään maailmaa Kiss-yhtyeen lämmittelybändinä. Hellacoptersin menestys avasi ovia myös Backyard Babiesille, joka julkaisi läpimurtoalbuminsa *Total 13* *(1998)*, joka voitti niin ikään Grammiksen. 

Samoihin aikoihin Dregen kävi koe-esiintymässä Guns N’ Rosesin kitaristiksi muttei saanut paikkaa yhtyeessä. 

Kun Backyard Babiesin albumi *Making Enemies Is Good* julkaistiin vuonna 2001, yhtye palkittiin jälleen Grammiksella, se kiersi maailmaa useaan otteeseen ja toimi samana vuonna myös AC/DC:n Euroopan-kiertueen lämmittelijänä. Tätä seurasivat Backyard Babiesin albumit *Stockholm Syndrome* (2004), *People Like Us Like People Like Us* (2006), sekä nimikkoalbumi *Backyard Babies* (2008) ja kokelma *Them XX* (2009). Jälkimmäinen johti yhtyeen juhlakiertueeseen. 

Backyard Babies kiireiden ohessa Dregen yhdisti voimansa myös englantilaisen The Dogs D’Amour -yhtyeen laulajan Tylan kanssa. He julkaisivat yhdessä live-albumin *The Poet & The Dragon* (2004), jolla he esittivät akustisia versioita The Dogs D’Amourin ja Backyard Babiesin vanhoista kappaleista. Toukokuussa 2011 Dregen liittyi Michael Monroen yhtyeeseen. 
Vuosi 2013 oli Dregenille poikkeuksellisen kiireinen. Hän täytti 40 vuotta, hänestä tuli isä ja hän julkaisi Michael Monroen kanssa albumin *[[Horns and Halos]]*. Samana vuonna hän julkaisi myös ensimmäisen, omaa nimeään kantavan sooloalbuminsa sekä elämäkertakirjan. 

Vuonna 2016 The Hellacopters teki paluukeikan Sweden Rock Festivalilla juhlistaakseen debyyttialbuminsa *Supershitty to the Max!* 20-vuotisjuhlaa. Esiintymisen oli tarkoitus jäädä ainutkertaiseksi, mutta yhtye jatkoi kiertämistä Euroopassa, Yhdysvalloissa ja Etelä-Amerikassa. Vuonna 2017 yhtye toimi The Rolling Stonesin lämppärinä.  

Ruotsin televisio esitti ja striimasi vuonna 2021 dokumentin *I’m in the Band – The Story of The Hellacopters*, ja The Hellacopters toimi kolmen jakson ajan housebändinä SVT:n ohjelmassa *På Spåret.* Yhtyeen kahdeksas studioalbumi *Eyes of Oblivion* julkaistiin 1. huhtikuuta 2022 Nuclear Blast levy-yhtiön kautta.
## Yksityiselämä
Dregen oli naimisissa ruotsalaisen laulajan Pernilla Anderssonin kanssa. Heillä on myös yhteinen lapsi. Pariskunta erosi vuonna 2015 

## Diskografia

### Backyard Babies
* 
* *[[Total 13]]*  (1998)
* *[[Making Enemies Is Good]]*  (2001)
* *[[Stockholm Syndrome]]*  (2003)
* *[[People Like People Like People Like Us]]*  (2006)
* 
* Four By Four (2015)
* *Silver & Gold* (2019)

### The Hellacopters
**[[Supershitty to the Max!]]* (1996)
**[[Payin' the Dues]]* (1997)

* Grande Rock - (1999)
* High Visibility - (2000)
* Cream Of The Crap! Vol.1 - (2002)
* By the Grace of God - (2002)
* Cream Of The Crap! Vol.2 - (2004)
* Strikes Like Lightning - (2004)
* Rock & Roll Is Dead - (2005)
* Air Raid Serenades - (2006, kokoelma)
* Head Off - (2008)
* Eyes of Oblivion - (2022)

### Supershit 666
* *[[Supershit 666]]* (1999)

### Dregen and Tyla
* *[[The Poet & The Dragon]]* (2004)

### Michael Monroe
* *[[Horns and Halos]]* (2013)

### [[Dregen]]
* *[[Dregen]]* (2013)

## Lähteet

## Aiheesta muualla